**Osebni vpogled v vrednosti nepremičnin (EV\_OV)**

**Uporabniška navodila**

Evidenca vrednotenja (EV) je podatkovna zbirka množičnega vrednotenja nepremičnin. Na enem mestu združuje posplošene vrednosti nepremičnin in vse podatke o nepremičninah, ki so potrebni za njen izračun. V evidenco vrednotenja se prevzemajo tudi podatki o lastnikih nepremičnin.

Do aplikacije EV\_OV, ki omogoča osebni vpogled v podatke EV, se dostopa z internetnim brskalnikom. Uporabnik za vstop potrebuje:

* veljavno digitalno potrdilo ter
* registracijo SI-PASS.

V EV\_OV so vrednosti prikazane za parcele, dele stavb in njihove enote vrednotenja. Enota vrednotenja je:

* del stavbe (stanovanje, enodružinska hiša, hlev, garaža...), ali
* parcela, če ima cela parcela eno namensko oziroma dejansko rabo, ali
* del parcele, če parcela pripada različnim rabam (kmetijski del parcele, gozdni del parcele...).

Lastnik uporabi EV\_OV za zbirni pregled podatkov tistih parcel in delov stavb, ki jih ima v svoji lasti. Do ostalih podatkov izbrane parcele ali dela stavbe dostopa preko aplikacije Javni vpogled v vrednosti nepremičnin EV\_JV, ki se sproži iz osebnega pogleda samodejno.

# **Prijava v aplikacijo EV\_OV za fizične osebe**

Na računalniku mora biti nameščeno / dostopno veljavno digitalno potrdilo. Pri prvi prijavi v aplikacijo je potrebno izbrati "NOV UPORABNIK" in vse zahtevane podatke vnesti v aplikacijo. Potrditev pravilne prve prijave moramo na to potrditi preko elektronske pošte, ki smo jo med ostalimi podatki vnesli v aplikacijo.

Za naslednje prijave fizične osebe aplikacija sama iz digitalnega potrdila pridobi podatek o enotni matični številki (EMŠO) in prikaže seznam parcel in delov stavb.

# **Prijava v aplikacijo EV\_OV za pravne osebe**

Dostop do podatkov pravnih oseb je omogočen samo zakonitim zastopnikom pravnih oseb, ki so vpisani v SI\_PASS. Zakoniti zastopnik izvede enak postopek kot je predviden za fizične osebe, po uspešni prijavi pa preko menija izbere za katero organizacijo (ali zase osebno) želi pregledovati podatke.

# **Pregledovanje podatkov**

Podatki so sortirani:

* najprej parcele, nato deli stavb
* po številki katastrske občine
* po številki parcele ali dela stavbe

 S pritiskom na puščico navzdol se prikaže seznam parcel in seznam delov stavb v posamezni katastrski občini, ki jih ima oseba v lasti. S pritiskom puščice ob posamezni parceli ali delu stavbe pa se prikažejo podatki evidence vrednotenja, površina in posplošena vrednost.

 Puščica navzgor se pojavi, ko je že bila kliknjena puščica navzdol in ima ravno obraten pomen - zapre oziroma skrči podatke, ki jih je puščica navzdol prikazala.

# **Klici ostalih aplikacij**

Če je del besedila podčrtan in obarvan modro, prestavlja **aktivno povezavo**, ki jo sprožimo s klikom miške (nad besedilom se simbol kazalca miške (puščice) spremeni v roko).

V nadaljevanju so prikazani primeri aktivnih povezav in način pregledovanja med seboj povezanih parcel, stavb in delov stavb:



*(šifra katastrske občine, številka parcele, ime katastrske občine)*

Povezava odpre vzporedno okno, kjer se za izbrano parcelo izpiše vrednost in vsi podatki uporabljeni za njen izračun.

Če želimo s prikaza podatkov parcele na podatke stavbe, ki stoji na njej, kliknemo na povezavo stavbe (nahaja se v spodnji vrstici podatkov o parceli):



*(šifra katastrske občine, številka stavbe)*

S seznama izberemo del stavbe, ki nas zanima, na primer:



*(številka dela stavbe)*

Povezava odpre dodatno okno, kjer se za izbrani del stavbe izpiše vrednost in vsi podatki uporabljeni za njen izračun (najprej podatki dela stavbe in pod njimi podatki stavbe).



*(šifra katastrske občine, številka stavbe, številka dela stavbe, naslov, ime katastrske občine)*

Povezava odpre vzporedno okno, kjer se za izbran del stavbe izpiše vrednost in vsi podatki o delu stavbe in stavbi, uporabljeni za izračun vrednosti.

Če želimo s prikaza podatkov stavbe na podatke parcele pod njo, kliknemo na povezavo parcele (nahaja se v spodnji vrstici podatkov o stavbi):



*(šifra katastrske občine, številka parcele)*

Povezava odpre vzporedno okno, kjer se za izbrano parcelo izpiše vrednost in vsi podatki uporabljeni za njen izračun.




*(oznaka vrednostne cone: kratica modela vrednotenja, ki ji sledi številka vrednostne cone)*


Povezava v brskalniku odpre nov zavihek – aplikacijo Javni vpogled v evidenco modelov vrednotenja EMV. V njej so prikazani podatki izbranega modela.




Povezava v brskalniku odpre spletno stran portal Prostor z informacijami glede načina urejanja in popravkov podatkov nepremičnin, ki vplivajo na posplošeno vrednost.

# Zgodovina vrednotenja

 S klikom na gumb se odpre koledar, v katerem izberemo željeni zgodovinski datum podatkov evidence vrednotenja. Izpišejo se nam podatki evidence vrednotenja na vpisani datum. Na zgodovinski izpis nas opozarja izpis datuma, nad prikazom podatkov, primer:



Pri ekranskih izpisih aktualnih podatkov, tekočega datuma ni prikazanega. Prikazan je zgolj datum modelov vrednotenja.


Za izhod iz zgodovinskega stanja in prikaz aktualnega kliknemo gumb 

# Kreiranje izpisa

 S klikom na gumb se prikazani aktualni podatki pripravijo v PDF obliki dokumenta, ki ga lahko shranimo ali natisnemo.

 S klikom na gumb se pripravi izpis posebnih enot vrednotenja v PDF obliki dokumenta, ki ga lahko shranimo ali natisnemo.

# Izvoz podatkov

 S klikom na gumb se prikazani aktualni podatki pripravijo v obliki datoteke, ki jo odpremo s programom MS Excel.